**5ο Συνέδριο Αθλητικής Επιστήμης**

**Άσκηση και Υγεία: πρόληψη, διατήρηση, βελτίωση, αποκατάσταση**

H Σχολή Επιστήμης Φυσικής Αγωγής και Αθλητισμού του Εθνικού και Καποδιστριακού Πανεπιστημίου Αθηνών (ΕΚΠΑ) διοργανώνει στις 12, 13 & 14 Απριλίου 2019 το 5Ο Συνέδριο Αθλητικής Επιστήμης **με τίτλο: «Άσκηση και Υγεία: πρόληψη, διατήρηση, βελτίωση, αποκατάσταση».**

Επισκεφθείτε την ιστοσελίδα του Συνεδρίου (<http://sefaacongress.phed.uoa.gr/>), όπου θα βρείτε πληροφορίες σχετικά με:

• Τις θεματικές του Συνεδρίου

• Τη διαδικασία υποβολής εργασιών

• Ενδιαφέροντα σεμινάρια

**Εργασίες μπορείτε να υποβάλλετε ηλεκτρονικά έως 10 Μαρτίου 2019**

Στόχος του Συνεδρίου είναι να παρουσιαστεί νέα γνώση και πρόσφατα ερευνητικά δεδομένα που καθιερώνουν την Άσκηση και την Υγεία ως αλληλένδετες έννοιες στη σύγχρονη κοινωνία. Ειδικότερα, μέσα από τις θεματικές του, θα αναδειχθεί ο καθοριστικός ρόλος της άσκησης στην Πρόληψη, τη Διατήρηση, τη Βελτίωση και την Αποκατάσταση της Υγείας του ανθρώπου. Η μελέτη και διάδοση επιστημονικής γνώσης σε θέματα Άσκησης και Υγείας καθίσταται αναγκαία και επιτακτική για την ευημερία της σύγχρονης κοινωνίας που μαστίζεται από υποκινητικότητα και λανθασμένες πρακτικές αναζήτησης ευρωστίας και ευεξίας.

## Ευελπιστούμε ότι θα στηρίξετε το Συνέδριό μας και θα συνδράμετε στην επιτυχία του.

## Καλή αντάμωση στις εργασίες του!